b'\n_START_ARTICLE_\nKimi R\xc3\xa4ikk\xc3\xb6nen\n_START_SECTION_\nBiografija\n_START_PARAGRAPH_\nKimis Raikonenas gim\xc4\x97 1979 spalio 17 d. Espo mieste, netoli sostin\xc4\x97s\xc2\xa0\xe2\x80\x93 Helsinkio, Suomija. Jis yra jauniausias s\xc5\xabnus Raikonen\xc5\xb3 \xc5\xa1eimoje. Motina\xc2\xa0\xe2\x80\x93 Paula R\xc3\xa4ikk\xc3\xb6nen, t\xc4\x97vas\xc2\xa0\xe2\x80\x93 Matti R\xc3\xa4ikk\xc3\xb6nen. Kimio brolis yra metais vyresnis u\xc5\xbe j\xc4\xaf, jis taip pat yra lenktynininkas\xc2\xa0\xe2\x80\x93 dalyvauja Suomijos ralyje. Nuo 11 iki 15 met\xc5\xb3 Kimis s\xc4\x97kmingai lenktyniavo kartingais, kelis kartus laim\xc4\x97jo nacionalin\xc4\x97se kartingo \xc4\x8dempionatuose. Mokykloje jam sek\xc4\x97si gana neblogai. 2004 metais liepos 31 dien\xc4\x85 susituok\xc4\x97 su savo 22 met\xc5\xb3 su\xc5\xbead\xc4\x97tine, buvusia \xe2\x80\x9eMiss Skandinavia\xe2\x80\x9c\xc2\xa0\xe2\x80\x93 Jenni Dahlman. Pora iki vestuvi\xc5\xb3 draugavo dvejus su puse met\xc5\xb3._NEWLINE_Laisvalaikiu, kurio turi labai nedaug, Kimis m\xc4\x97gsta susitikti su draugais, \xc5\xbeaisti golf\xc4\x85, lankytis sporto sal\xc4\x97je. Per \xc5\xbeiemos atostogas gr\xc4\xaf\xc5\xbeta \xc4\xaf t\xc4\x97vyn\xc4\x99, kur laisvalaik\xc4\xaf leid\xc5\xbeia \xc4\x8diuo\xc5\xbedamas snieglente, va\xc5\xbein\xc4\x97damas sniego motociklu ar \xc5\xbeaisdamas ledo ritul\xc4\xaf._NEWLINE_Raikonenas yra ramus ir \xc5\xa1altas, gerai numatantis savo lenktyni\xc5\xb3 strategij\xc4\x85\xc2\xa0\xe2\x80\x93 tod\xc4\x97l j\xc4\xaf vadina \xe2\x80\x9eIceman\xe2\x80\x9c (liet. Ledo \xc5\xbdmogus), \xc5\xa1i pravard\xc4\x97 u\xc5\xbera\xc5\xa1yta ir ant jo \xc5\xa1almo \xc5\xa1ono. Raikonen\xc4\x85 mechanikai vadindavo \xe2\x80\x9eKimppa\xe2\x80\x9c, \xe2\x80\x9eR\xc3\xa4ikk\xc3\xa4\xe2\x80\x9c ir \xe2\x80\x9eKimster\xe2\x80\x9c.\n_START_SECTION_\nKarjera iki F1\n_START_PARAGRAPH_\nSavo lenktynininko karjer\xc4\x85 Kimi Raikonenas prad\xc4\x97jo b\xc5\xabdamas 10 met\xc5\xb3, lenktyniaudamas kartingais. 1995 metais Raikonenas, b\xc5\xabdamas 16, \xc4\xafstojo \xc4\xaf Formule A, kur lenktyniavo vis s\xc4\x97kmingiau. 1997 metais\xc2\xa0\xe2\x80\x93 Suomijos \xc4\x8dempionas \xe2\x80\x9eIntercontinental A\xe2\x80\x9c klas\xc4\x97je, \xe2\x80\x9eA klas\xc4\x97s\xe2\x80\x9c Suomijos ir \xc5\xa0iaur\xc4\x97s \xc5\xa1ali\xc5\xb3 \xc4\x8dempionas. 1999\xc2\xa0m. dalyvavo Formul\xc4\x97s A \xc4\x8dempionate, kuriame u\xc5\xbe\xc4\x97m\xc4\x97 2 viet\xc4\x85. Tais pa\xc4\x8diais metais lenktyniavo ir Formul\xc4\x97 Ford Euro Cup lenktyn\xc4\x97se._NEWLINE_B\xc5\xabdamas 20 met\xc5\xb3, tapo Brit\xc5\xb3 Formul\xc4\x97s Renault \xc5\xbeiemos \xc4\x8dempionato nugal\xc4\x97toju. 2000 metais dalyvavo Did\xc5\xbeiosios Britanijos \xe2\x80\x9eFormul\xc4\x97 Renault 2000\xe2\x80\x9c \xc4\x8dempionate, jis nugal\xc4\x97jo septyniose trasose i\xc5\xa1 de\xc5\xa1imties, ir tapo \xc4\x8dempionu.\n_START_SECTION_\nSauber (2001)\n_START_PARAGRAPH_\nD\xc4\x97l toki\xc5\xb3 \xc4\xafsp\xc5\xabding\xc5\xb3 rezultat\xc5\xb3 2000 met\xc5\xb3 rugs\xc4\x97j\xc4\xaf, Peteris Sauberis pakviet\xc4\x97 Kim\xc4\xaf Raikonen\xc4\x85 dirbti Sauber bolid\xc5\xb3 bandytoju. Tolesni bandymai vyko Jereze ir Barselonoje, v\xc4\x97liau komanda pasira\xc5\xa1\xc4\x97 sutart\xc4\xaf d\xc4\x97l 2001 Formul\xc4\x97s 1 sezono. Australijos Grand Prix var\xc5\xbeybose Kimis, fini\xc5\xa1uodamas \xc5\xa1e\xc5\xa1toje vietoje, Sauber ekipai i\xc5\xa1kovojo 1 ta\xc5\xa1k\xc4\x85._NEWLINE_Kimis 2001\xc2\xa0m. Formul\xc4\x97s 1 sezon\xc4\x85 u\xc5\xbebaig\xc4\x97 surinkdamas 9 ta\xc5\xa1kus, o jo komandos draugas Nikas Haidfildas\xc2\xa0\xe2\x80\x93 12, tai pad\xc4\x97jo komandai pirm\xc4\x85 kart\xc4\x85 pakilti \xc4\xaf 4-\xc4\x85 viet\xc4\x85 konstruktori\xc5\xb3 \xc4\xafskaitoje, tai buvo Sauber auk\xc5\xa1\xc4\x8diausia iki tol i\xc5\xa1kovota vieta.\n_START_SECTION_\nMcLaren (2002\xe2\x80\x932006)\n_START_PARAGRAPH_\n2002 metais Raikonenas gavo piloto viet\xc4\x85 McLaren ekipoje. Jis pakeit\xc4\x97 kit\xc4\x85 suom\xc4\xaf, dukart pasaulio \xc4\x8dempion\xc4\x85, Mik\xc4\x85 Hakinen\xc4\x85, kuris baig\xc4\x97 F1 karjer\xc4\x85. McLaren ekipa buvo kritikuojama, kod\xc4\x97l vietoje Kimio nepasirinko Niko Haidfildo, kuris buvo labiau patyr\xc4\x99s.\n_START_SECTION_\n2002\n_START_PARAGRAPH_\nPirmose sezono lenktyn\xc4\x97se Australijoje laim\xc4\x97jo tre\xc4\x8di\xc4\x85 viet\xc4\x85. Pranc\xc5\xabzijoje Raikonenas buvo labai arti iki pirmosios savo Formul\xc4\x97s 1 pergal\xc4\x97s, ta\xc4\x8diau d\xc4\x97l trasoje buvusios alyvos, kuri i\xc5\xa1siliejo avarijos metu, i\xc5\xa1slydo i\xc5\xa1 trasos, bet sugeb\xc4\x97jo fini\xc5\xa1uoti antras. 2002\xc2\xa0m. F1 Sezone, Kimis peln\xc4\x97 24 ta\xc5\xa1kus, 4 kartus u\xc5\xbekop\xc4\x97 ant podiumo ir i\xc5\xa1kovojo 6 viet\xc4\x85.\n_START_SECTION_\n2003\n_START_PARAGRAPH_\n2003\xc2\xa0m. F1 sezono prad\xc5\xbeioje, Australijos trasoje kvalifikavosi 15-oje vietoje. Lenktyn\xc4\x97se pirmavo, kol nebuvo nubaustas u\xc5\xbe grei\xc4\x8dio vir\xc5\xa1ijim\xc4\x85 boksuose, tod\xc4\x97l fini\xc5\xa1avo tre\xc4\x8dias. Malaizijoje, lenktynes prad\xc4\x97damas i\xc5\xa1 7-sios vietos, Kimis pasiek\xc4\x97 savo pirm\xc4\x85j\xc4\x85 pergal\xc4\x99._NEWLINE_Brazilijos GP, pirmasis fini\xc5\xa1o linij\xc4\x85 nutraukus lenktynes kirto G. Fisichella, ta\xc4\x8diau pergal\xc4\x97 buvo atiduota Raikonenui, nes lenktyni\xc5\xb3 nutraukimo atveju galutin\xc4\x97je lenktyninink\xc5\xb3 rikiuot\xc4\x97je paskelbiamos j\xc5\xb3 pozicijos prie\xc5\xa1 2 ratus. Oficialiame parei\xc5\xa1kime teigiama, kad Jordan pilotas Giancarlo Fisichela jau buvo prad\xc4\x97j\xc4\x99s va\xc5\xbeiuoti 56-\xc4\x85 rat\xc4\x85 iki lenktyni\xc5\xb3 sustabdymo, o tai rei\xc5\xa1k\xc4\x97, kad galutin\xc4\x97 rikiuot\xc4\x97 tur\xc4\x97jo b\xc5\xabti skai\xc4\x8diuojama pagal 54-ojo rato rezultatus. Gav\xc4\x99 duomenis i\xc5\xa1 laiko skai\xc4\x8diavimu lenktyni\xc5\xb3 metu u\xc5\xbesiiman\xc4\x8dios organizacijos, teis\xc4\x97jai nusprend\xc4\x97, kad Giancarlo Fisichella sp\xc4\x97jo u\xc5\xbebaigti 55-\xc4\x85j\xc4\xaf ir prad\xc4\x97ti 56-\xc4\x85j\xc4\xaf rat\xc4\x85 prie\xc5\xa1 tai, kol lenktyn\xc4\x97s buvo nutrauktos. Tod\xc4\x97l galutiniais lenktyni\xc5\xb3 rezultatais turi b\xc5\xabti laikomi 54-ojo rato, o ne 53-iojo rato, kaip anks\xc4\x8diau manyta, rezultatai. Tod\xc4\x97l Kimis prarado pirm\xc4\x85j\xc4\x85 pozicij\xc4\x85 ir buvo paskelbtas antru._NEWLINE_Kai kitos komandos tobulino savo bolidus, McLaren vis dar va\xc5\xbeiavo su 2002 met\xc5\xb3 prototipu. Nepaisant to, Raikonenas Imoloje fini\xc5\xa1avo antras. Ispanijos kvalifikacijoje padar\xc4\x97 klaid\xc4\x85, tod\xc4\x97l jam teko startuoti paskutiniam. Starte susid\xc5\xabr\xc4\x97 su Antonio Pizzonia (Jaguar), kuris buvo u\xc5\xbestrig\xc4\x99s savo starto vietoje d\xc4\x97l gedimo tod\xc4\x97l Kimis nebaig\xc4\x97 Ispanijos GP._NEWLINE_Kitos kelios GP buvo strategin\xc4\x97s. Raikonenas tur\xc4\x97damas vairo problem\xc5\xb3 gyn\xc4\x97 savo antr\xc4\x85j\xc4\x85 viet\xc4\x85 nuo Rubens Barrichello Austrijos GP metu. Jis buvo labai arti pergal\xc4\x97s Monake, fini\xc5\xa1uojant juos skyr\xc4\x97 ma\xc5\xbeiau negu sekund\xc4\x97, Juan Pablo Montoya fini\xc5\xa1avo pirmas. Kanados GP Kimis startavo i\xc5\xa1 boks\xc5\xb3, nes kvalifikacijoje i\xc5\xa1l\xc4\x97k\xc4\x97 i\xc5\xa1 trasos. Jis fini\xc5\xa1avo \xc5\xa1e\xc5\xa1tas, atsilikdamas nuo lenktyni\xc5\xb3 lyderio Michaelio \xc5\xa0umacherio apie 1 minut\xc4\x99._NEWLINE_Europos GP i\xc5\xa1kovojo pole pozicij\xc4\x85 ir lyderiavo lenktyn\xc4\x97se, kol sugedo variklis 25-ame rate. Pilot\xc5\xb3 \xc4\xafskaitoje Ferrari lyderis buvo 5-tas ir tur\xc4\x97jo prie\xc5\xa1 Kimi 4 ta\xc5\xa1k\xc5\xb3 prana\xc5\xa1um\xc4\x85. Raikonenas fini\xc5\xa1avo 4-tas, o \xc5\xa0umacheris 3-oje vietoje, tod\xc4\x97l legendinis pilotas atsipl\xc4\x97\xc5\xa1\xc4\x97 dar vienu ta\xc5\xa1ku nuo Raikoneno Did\xc5\xbeiosios Britanijos GP metu. Vokietijos GP Kimis nefini\xc5\xa1avo, nes pateko \xc4\xaf avarij\xc4\x85 pirmame pos\xc5\xabkyje su Ralfu ir Rubens Barrichello. Kitas etapas vyko Vengrijoje, \xc4\x8dia jis i\xc5\xa1kovojo antr\xc4\x85j\xc4\x85 viet\xc4\x85._NEWLINE_JAV GP metu Raikonenas i\xc5\xa1kovojo pole pozicij\xc4\x85, bet Michaelis \xc5\xa0umacheris fini\xc5\xa1avo pirmas, palikdamas u\xc5\xbe nugaros Kim\xc4\xaf, kuris fini\xc5\xa1avo antras. Paskutin\xc4\x97se lenktyn\xc4\x97se Ferrari pilotui tereik\xc4\x97jo tik vieno ta\xc5\xa1ko kad tapt\xc5\xb3 \xc4\x8dempionu, o Raikonenui reik\xc4\x97jo nugal\xc4\x97ti paskutin\xc4\x97se lenktyn\xc4\x97se ir kad Michaelis negaut\xc5\xb3 nei vieno ta\xc5\xa1ko. Paskutin\xc4\x97se 2003 Formul\xc4\x97s 1 sezono lenktyn\xc4\x97se Japonijoje, Kimis kvalifikavosi 8-oje vietoje. Fini\xc5\xa1avo antras, o 7 kartus pasaulio \xc4\x8dempionas atva\xc5\xbeiavo ta\xc5\xa1kuose, taip tapdamas 6-\xc4\x85 kart\xc4\x85 pasaulio \xc4\x8dempionu. Juan Pablo Montoya nekirto fini\xc5\xa1o linijos ir tai rei\xc5\xa1k\xc4\x97, kad Kimis pilot\xc5\xb3 \xc4\xafskaitoje liko antras, dviem ta\xc5\xa1kais atsilikdamas nuo Ferrari piloto. McLaren konstruktori\xc5\xb3 \xc4\xafskaitoje liko tre\xc4\x8dia atsilikdama nuo Williams 2-iem ta\xc5\xa1kais, o nuo Ferrari 12 ta\xc5\xa1k\xc5\xb3.\n_START_SECTION_\n2004\n_START_PARAGRAPH_\n2004 Formul\xc4\x97s sezon\xc4\x85 prad\xc4\x97jo i\xc5\xa1kovodamas tik 1 ta\xc5\xa1k\xc4\x85 pirmose lenktyn\xc4\x97se. Kimis fini\xc5\xa1avo tik dviejuose GP, kituose GP jam neatlaikydavo variklis. Po 7-i\xc5\xb3 GP jis tur\xc4\x97jo tik 1 ta\xc5\xa1k\xc4\x85, o Michaelis tur\xc4\x97jo 60 ta\xc5\xa1k\xc5\xb3. Kanadoje 5 kartus sustojo boksuose, nors jis buvo klasifikuotas 5-oje vietoje, tod\xc4\x97l kad Williams ir Toyota pilotai buvo diskvalifikuoti. JAV GP metu fini\xc5\xa1o linij\xc4\x85 kirto \xc5\xa1e\xc5\xa1tas._NEWLINE_Pranc\xc5\xabzijoje McLaren i\xc5\xa1vairavo nauj\xc4\x85j\xc4\xaf MP4-19B bolid\xc4\x85. Raikonenas fini\xc5\xa1avo 7-tas u\xc5\xbe komandos draugo David Coulthard. Silverstone jis startavo i\xc5\xa1 pole pozicijos ir fini\xc5\xa1avo antras u\xc5\xbe \xc4\x8dempionato lyderio. Vengrijoje bolido galinis sparnas nutr\xc5\xabko, ir Kimis trenk\xc4\x97si \xc4\xaf apsaugos sienel\xc4\x99, taip nebaigdamas Vengrijos GP. Belgijoje kvalifikavosi 10-oje vietoje, lenktyn\xc4\x97se jis i\xc5\xa1siver\xc5\xbe\xc4\x97 \xc4\xaf pirm\xc4\x85j\xc4\x85 viet\xc4\x85 jau 11 rate, taip likdamas lenktyni\xc5\xb3 lyderiu iki lenktyni\xc5\xb3 galo ir fini\xc5\xa1uodamas pirmas. Tai buvo pirma McLaren ekipos pergal\xc4\x97 ir vienintel\xc4\x97 \xc5\xa1iame sezone. Kit\xc4\x85 savaitgal\xc4\xaf Monzoje Kimis 13-ame rate tur\xc4\x97jo pasitraukti i\xc5\xa1 lenktyni\xc5\xb3 d\xc4\x97l elektronikos gedimo. Kinijos GP fini\xc5\xa1avo tre\xc4\x8dias atsilikdamas nuo lenktyni\xc5\xb3 nugal\xc4\x97tojo Rubens Barrichello 1,4 sekundes._NEWLINE_Japonijoje fini\xc5\xa1\xc4\x85 pasiek\xc4\x97 6-oje vietoje. Brazilijoje Kimis kovodamas d\xc4\x97l lyderio pozicijos nusileido ir Juan Pablo Montoya i\xc5\xa1pl\xc4\x97\xc5\xa1\xc4\x97 pergal\xc4\x99, palikdamas Raikonen\xc4\x85 antroje vietoje. Kimis sezon\xc4\x85 baig\xc4\x97 septintas, su 45 ta\xc5\xa1kais atsilikdamas nuo \xc5\xa1e\xc5\xa1toje vietoje esan\xc4\x8dio Jarno Trulli 1 ta\xc5\xa1ku, i\xc5\xa1kovoj\xc4\x99s keturis podiumus.\n_START_SECTION_\n2005\n_START_PARAGRAPH_\n2005 metais Brit\xc5\xb3 ekipos bolidai buvo l\xc4\x97ti kvalifikacijose. Per 3 GP geriausias pasiektas rezultatas kvalifikacijoje buvo 6-oji vieta. Pirmajame, Australijos GP, Raikonenas atve\xc5\xbe\xc4\x97 komandai tik vien\xc4\x85 ta\xc5\xa1k\xc4\x85. Malazijoje jis buvo nusitaik\xc4\x99s \xc4\xaf podium\xc4\x85, bet tai jam sutrukd\xc4\x97 padaryti padanga, kuri prakiuro, ir taip jis i\xc5\xa1krito i\xc5\xa1 pozicij\xc5\xb3 u\xc5\xbe kurias gaunami ta\xc5\xa1kai, ir fini\xc5\xa1avo devintoje vietoje. Bahreine jam pavyko u\xc5\xbelipti ant podiumo, tre\xc4\x8diojo laiptelio._NEWLINE_Po Bahreino GP pavyko i\xc5\xa1kovoti 3 pole pozicijas, San Marine, Barselonoje ir Monake. Imoloje, Kimi d\xc4\x97l gedimo pasitrauk\xc4\x97 jau 9 rate, o kitus du GP (Barcelonos ir Monako) jis nugal\xc4\x97jo. Europos GP, Raikoneno de\xc5\xa1in\xc4\x97je priekin\xc4\x97je padangoje nuo staigaus stabdymo atsirado didelis nelygumas\xc2\xa0\xe2\x80\x93 griovelis, kai lenk\xc4\x97 ratu atsilikus\xc4\xaf Jacques Villeneuve. D\xc4\x97l to padangos nelygumo\xc2\xa0\xe2\x80\x93 griovelio atsirado didel\xc4\x97 vibracija, kuri suk\xc4\x97l\xc4\x97 pakabos gedim\xc4\x85 ir eliminavo Kim\xc4\xaf paskutiniame rate. Po \xc5\xa1io GP Fernandas aplenk\xc4\x97 Kimi pilot\xc5\xb3 \xc4\xafskaitoje ir tapo lyderiu. Jei Raikonenas b\xc5\xabt\xc5\xb3 pasikeit\xc4\x99s padang\xc4\x85, jis b\xc5\xabt\xc5\xb3 i\xc5\xa1saugoj\xc4\x99s nors tre\xc4\x8di\xc4\x85 viet\xc4\x85. Ta\xc4\x8diau padangas 2005 metais buvo leid\xc5\xbeiama keisti tik tada, kai padanga yra rimtai pa\xc5\xbeeista. Kimis gal\xc4\x97jo pasikeisti padang\xc4\x85 ir neb\xc5\xabt\xc5\xb3 buv\xc4\x99s nubaustas. (2005 metais nebuvo kei\xc4\x8diamos padangos lenktyni\xc5\xb3 metu)._NEWLINE_Alonsas padar\xc4\x97 pirm\xc4\x85j\xc4\x85 did\xc5\xbeiul\xc4\x99 klaid\xc4\x85 2005 met\xc5\xb3 sezone, kuria pasinaudojo Raikonenas Kanados GP. JAV GP metu visos ekipos kurios naudojo Michelin padangas nedalyvavo lenktyn\xc4\x97se, po ap\xc5\xa1ilimo rato pasukdamos \xc4\xaf boksus. JAV GP startavo tik 6 bolidai Ferrari , Jordan ir Minardi. Ir viskas \xc4\xafvyko saugumo sumetimais, nes Michelin nebuvo atve\xc5\xbeusi patikim\xc5\xb3 padang\xc5\xb3 specialiai JAV GP. Pranc\xc5\xabzijos GP metu, Kimis gavo 10 pozicij\xc5\xb3 baud\xc4\x85, kadangi pakeit\xc4\x97 sen\xc4\x85 \xc4\xaf nauj\xc4\x85 Mercedes-Benz varykl\xc4\xaf (2005 metais buvo leid\xc5\xbeiama keisti varikl\xc4\xaf kas 2 etapus). Kvalifikacijoje sugeb\xc4\x97jo parodyti tre\xc4\x8di\xc4\x85 geriausi\xc4\x85 laik\xc4\x85 (bet d\xc4\x97l baudos Kimis tur\xc4\x97jo startuoti de\xc5\xa1im\xc4\x8dia pozicij\xc5\xb3 \xc5\xbeemiau), tod\xc4\x97l jis prisipyl\xc4\x97 daug degal\xc5\xb3. Startuodamas i\xc5\xa1 13 pozicijos, fini\xc5\xa1\xc4\x85 kirto antroje vietoje, u\xc5\xbe Alonso. Po savait\xc4\x97s Did\xc5\xbeosios Britanijos GP metu patyr\xc4\x97 dar vien\xc4\x85 variklio gedim\xc4\x85. Tod\xc4\x97l jo kvalifikacin\xc4\x97 antroji vieta tapo 12-a. Lenktyn\xc4\x97se Raikonenas u\xc5\xbekop\xc4\x97 net iki tre\xc4\x8diosios vietos ant podiumo._NEWLINE_Vokietijoje Kimis dominavo vis\xc4\x85 savaitgal\xc4\xaf, bet d\xc4\x97l hidraulikos gedimo tur\xc4\x97jo atiduoti pergal\xc4\x99 ir 10 ta\xc5\xa1k\xc5\xb3 \xc4\x8dempionato lyderiui. Tai buvo jau tre\xc4\x8dias Kimio gedimas lenktyn\xc4\x97se, kai jis va\xc5\xbeiuodavo pirmoje pozicijoje. Tuos kartus, kai Kimi kamuodavo gedimai, Fernando Alonso tuo pasinaudodavo ir didindavo savo ta\xc5\xa1k\xc5\xb3 krait\xc4\xaf kovoje d\xc4\x97l \xc4\x8dempiono titulo. Vengrijos GP metu Raikonenas galvojo pakeisti komand\xc4\x85, kai baigsis sutartis su McLaren 2006-siais. Lenktyn\xc4\x97se pirmas pamat\xc4\x97 prie\xc5\xa1 save juodai balt\xc4\x85 languot\xc4\x85 v\xc4\x97liav\xc4\x85 ir nugal\xc4\x97jo Vengrijoje, u\xc5\xbe sav\xc4\x99s palikdamas legendin\xc4\xaf lenktyninink\xc4\x85 Michael\xc4\xaf. Vengrijos Grand Prix, startuodamas i\xc5\xa1 dulk\xc4\x97tos trasos pus\xc4\x97s, sugeb\xc4\x97jo nugal\xc4\x97ti lenktyn\xc4\x97se. Pirmosiose Turkijos Grand Prix lenktyn\xc4\x97se i\xc5\xa1kovojo pergal\xc4\x99. Italijoje Kimis prarado savo pole pozicija d\xc4\x97l baudos u\xc5\xbe tai, kad v\xc4\x97l pakeit\xc4\x97 sugedus\xc4\xaf varykl\xc4\xaf. Kimi ir McLaren nusprend\xc4\x97 lenktyn\xc4\x97se sustoti tik 1-\xc4\x85 kart\xc4\x85. Kadangi buvo pa\xc5\xbeeista kairioji galin\xc4\x97 padanga, tod\xc4\x97l tur\xc4\x97jo dar kart\xc4\x85 sustoti boksuose. Gri\xc5\xbe\xc4\x99s i\xc5\xa1 boks\xc5\xb3, Kimi buvo 12 vietoje, iki lenktyni\xc5\xb3 galo jis pakilo iki ketvirtosios pozicijos ir spaud\xc4\x97 tre\xc4\x8dioje vietoje esant\xc4\xaf pilot\xc4\x85, ta\xc4\x8diau liko ketvirtas._NEWLINE_Kimi antrus metus i\xc5\xa1 eil\xc4\x97s laim\xc4\x97jo Belgijos Grand Prix lenktynes. Kitos lenktyn\xc4\x97s buvo Brazilijoje, Fernando Alonso tapo \xc4\x8dempionu, fini\xc5\xa1uodamas tre\xc4\x8dias u\xc5\xbe Montoya ir Raikoneno. Japonijoje i\xc5\xa1kovojo septint\xc4\x85j\xc4\x85 pergal\xc4\x99 2005 Formul\xc4\x97s 1 \xc4\x8dempionate, i\xc5\xa1 20-ies Grand Prix. Paskutiniuose ratuos Kimis aplenk\xc4\x97 Giancarlo Fisichella (Renault), nors Giancarlo Fisichella va\xc5\xbeiavo visas lenktynes priekyje.\n_START_SECTION_\n2006\n_START_PARAGRAPH_\nBahreine Kimis tur\xc4\x97jo elektronikos problem\xc5\xb3 penktadienio treniruot\xc4\x97se. Pirmojoje kvalifikacijos dalyje sul\xc5\xab\xc5\xbeo galin\xc4\x97 pakaba, tod\xc4\x97l jis nukrito \xc4\xaf paskutin\xc4\x99 22-\xc4\x85 viet\xc4\x85 kvalifikacijoje. Nepaisant to, lenktyn\xc4\x97se sugeb\xc4\x97jo kirsti fini\xc5\xa1o linija tre\xc4\x8dias, u\xc5\xbe Michaelio ir Renault lyderio. Malazijos GP \xc4\xaf Raikoneno bolido gal\xc4\x85 atsitrenk\xc4\x97 Red Bull Racing ekipos atstovas Christianas Klienas. Tai suk\xc4\x97l\xc4\x97 galin\xc4\x97s pakabos gedim\xc4\x85 ir tod\xc4\x97l Kimis fin\xc5\xa1o linijos nepasiek\xc4\x97._NEWLINE_Sezon\xc4\x85 pradedami u\xc5\xbe Renault, McLaren sustipr\xc4\x97jo Australijoje, kur Raikonenas fini\xc5\xa1\xc4\x85 kirto antrojoje vietoje, nors lenktyn\xc4\x97se tur\xc4\x97jo daug problem\xc5\xb3. Lenktyni\xc5\xb3 pabaigoje Kimis spaud\xc4\x97 Fernando Alonso ir sugeb\xc4\x97jo \xc4\xafveikti grei\xc4\x8diausi\xc4\x85 rat\xc4\x85, atsilikdamas nuo ispano tik 1.8 sekund\xc4\x97s. San Marino GP blogai buvo pasirinkta strategija ir padaryta klaida kvalifikacijoje. Po jos jis startavo i\xc5\xa1 8 vietos. Lekntyni\xc5\xb3 prad\xc5\xbeioje Kimis pateko \xc4\xaf sp\xc5\xabst\xc4\xaf, tod\xc4\x97l \xc5\xa0umacheris ir 2005 met\xc5\xb3 \xc4\x8dempionas Alonsas labai nutolo nuo suomio. Raikonenas fin\xc5\xa1\xc4\x85 kirto penktoje vietoje, o jo komandos draugas Juan Pablo Montoya fini\xc5\xa1avo tre\xc4\x8diojoje vietoje._NEWLINE_Ispanijoje kvalifikavosi devintas. Jis sugeb\xc4\x97jo lenktyni\xc5\xb3 prad\xc5\xbeioje pakilti iki penktosios vietos, toje pa\xc4\x8dioje vietoje ir fini\xc5\xa1avo. Po keli\xc5\xb3 dien\xc5\xb3 pasibaigus Ispanijos GP, Kimis parei\xc5\xa1k\xc4\x97, kad netur\xc4\x97jo \xc5\xa1ans\xc5\xb3 nugal\xc4\x97ti Ispanijoje. Monte Karlo gatv\xc4\x97se, Monako GP, kvalifikavosi tre\xc4\x8dioje vietoje. Lenktyn\xc4\x97se va\xc5\xbeiuodamas antrojoje vietoje b\xc5\xabt\xc5\xb3 spaud\xc4\x99s praeito sezono \xc4\x8dempion\xc4\x85, bet saugos automobilio faz\xc4\x97je bolidas sugedo._NEWLINE_Did\xc5\xbeiojoje Britanijoje Silverstone trasoje Raikkonenas kvalifikavosi antras, \xc5\xa1alia Fernando Alonso ir priekyje Ferrari lyderio. Pirmasis trejetukas i\xc5\xa1silaik\xc4\x97 toks pat iki pirm\xc5\xb3j\xc5\xb3 sustojim\xc5\xb3 boksuose, po kuri\xc5\xb3 Kimis nukrito \xc4\xaf tre\xc4\x8di\xc4\x85 viet\xc4\x85, j\xc4\xaf aplenk\xc4\x97 pirmasis Ferrari pilotas \xc5\xa0umacheris, taip viskas liko iki lenktyni\xc5\xb3 galo, Kimis fin\xc5\xa1avo tre\xc4\x8dias. Kanadoje i\xc5\xa1kovojo dar vien\xc4\x85 podium\xc4\x85. JAV GP jo komandos draugas suk\xc4\x97l\xc4\x97 avarija, \xc4\xaf kuri\xc4\x85 buvo \xc4\xaftrauktas ir Kimis. Pranc\xc5\xabzijoje kvalifikacioje parod\xc4\x97 \xc5\xa1e\xc5\xa1t\xc4\x85j\xc4\xaf laik\xc4\x85. Jo komandos draugas buvo pilotas-bandytojas Pedro de la Rosa pakeit\xc4\x99s Juan Pablo Montoya. Raikonenas fin\xc5\xa1avo penktas. Vokietijos GP i\xc5\xa1kovojo dar vien\xc4\x85 pole pozicij\xc4\x85. Po kovos su Jenson Button Kimis pirm\xc4\x85 kart\xc4\x85 fini\xc5\xa1avo Vokietijos GP savo karjeroje, u\xc5\xbe\xc4\x97m\xc4\x99s tre\xc4\x8di\xc4\x85j\xc4\x85 viet\xc4\x85. Kita pole pozicija jam atiteko jau kitose var\xc5\xbeybose, Vengrijoje. Bet fini\xc5\xa1o linijos taip ir nekirto. 25-ame rate atsitrenk\xc4\x97 \xc4\xaf Vitantonio Liuzzi. Tai buvo Kimio ketvirtas i\xc5\xa1kritimas i\xc5\xa1 lenktyni\xc5\xb3 \xc5\xa1iame sezone._NEWLINE_Turkijoje tur\xc4\x97jo incident\xc4\x85 su Scott Speed, po \xc5\xa1io ivykio Kimiui sprogo padanga ir buvo pa\xc5\xbeeista pakaba. Raikonenas prava\xc5\xbeiavo tik pus\xc4\x97 lenktyni\xc5\xb3, kol 4-ame pos\xc5\xabkyje i\xc5\xa1lek\xc4\x97 i\xc5\xa1 trasos ir trenk\xc4\x97si \xc4\xaf apsauginius barjerus. Italijos GP, i\xc5\xa1ple\xc5\xa1\xc4\x97 pole pozicij\xc4\x85, kvalifikacijos pabaigoje aplenk\xc4\x99s Michael\xc4\xaf \xc5\xa0umacher\xc4\xaf dvi t\xc5\xabkstant\xc4\x85sias sekund\xc4\x97s. Iki pirm\xc5\xb3j\xc5\xb3 sustojim\xc5\xb3 boksuose Kimis buvo lenktyni\xc5\xb3 lyderis, po sustojim\xc5\xb3 liko antras, j\xc4\xaf aplenk\xc4\x97 legendinis \xc5\xa0umacheris. Kimis pasiliko antroje pozicijoje iki lenktyni\xc5\xb3 pabaigos. Pasibaigus lenktyn\xc4\x97ms, Michaelis \xc5\xa0umacheris prane\xc5\xa1\xc4\x97 baigsiantis karjer\xc4\x85, o Ferrari prane\xc5\xa1\xc4\x97, kad j\xc4\xaf pakeis Kimis Raikonenas._NEWLINE_Kinijoje Kimis tur\xc4\x97jo problem\xc5\xb3 d\xc4\x97l variklio. Paskutin\xc4\x97se dvejose GP lenktyn\xc4\x97se Kimis fin\xc5\xa1avo, bet du kartus praleido prog\xc4\x85 u\xc5\xbelipti ant podiumo. Jis baig\xc4\x97 savo er\xc4\x85 su McLaren penktoje vietoje pilot\xc5\xb3 \xc4\xafskaitoje, McLaren ekipa liko tre\xc4\x8dioje vietoje konstruktori\xc5\xb3 \xc4\xafskaitoje.\n_START_SECTION_\nFerrari (2007\xe2\x80\x932009)\n_START_PARAGRAPH_\nPo 2006 met\xc5\xb3 Italijos GP Ferrari prane\xc5\xa1\xc4\x97, kad pasira\xc5\xa1\xc4\x97 su Kimiu Raikonenu trej\xc5\xb3 met\xc5\xb3 kontrakt\xc4\x85 2007\xe2\x80\x932009 metams. Raikonenas parei\xc5\xa1k\xc4\x97, kad yra labai laimingas ateidamas \xc4\xaf Ferrari gretas ir palink\xc4\x97jo McLaren komandai sekm\xc4\x97s ateityje. Jis tapo brazilo Felipe Massa komandos draugu. Pastarasis va\xc5\xbeiavo su Ferrari nuo 2006 met\xc5\xb3. Po Michaelio i\xc5\xa1\xc4\x97jimo Kimis tapo daugiausiai u\xc5\xbedirban\xc4\x8diu Formul\xc4\x97s 1 pilotu \xe2\x80\x93 apie 51 milijon\xc4\x85 doleri\xc5\xb3 per sezon\xc4\x85._NEWLINE_Raikonenas Australijoje u\xc5\xbeem\xc4\x97 pole pozicij\xc4\x85, parod\xc4\x97 grei\xc4\x8diausi\xc4\x85 rat\xc4\x85 ir nugal\xc4\x97jo lenktyn\xc4\x97se, tai buvo padar\xc4\x99s tik Nigel Mansell 1989 metais. Taip Kimis laim\xc4\x97jo savo pirm\xc4\x85sias lenktynes su Ferrari ekipa. Malazijoje buvo aplenktas Lewis Hamilton ir fini\xc5\xa1avo tre\xc4\x8diojoje vietoje. Bahraino GP startavo i\xc5\xa1 tre\xc4\x8diosios vietos, bet j\xc4\xaf aplenk\xc4\x97 McLaren pilotas Fernando Alonso, ta\xc4\x8diau Kimis sugeb\xc4\x97jo susigr\xc4\x85\xc5\xbeinti savo prarast\xc4\x85 tr\xc4\x8di\xc4\x85j\xc4\x85 pozicij\xc4\x85 ir fini\xc5\xa1avo joje. Ispanijoje i\xc5\xa1tiko elektronikos problemos, tod\xc4\x97l jis tur\xc4\x97jo pasitraukti i\xc5\xa1 lenktyni\xc5\xb3 ir pilot\xc5\xb3 \xc4\xafskaitoje liko 4-as u\xc5\xbe komandos draugo F. Massa. Monake kvalifikacijos metu atsitrenk\xc4\x97 \xc4\xaf barjer\xc4\x85 ir sugadino pakab\xc4\x85, tod\xc4\x97l startavo i\xc5\xa1 16 vietos, fini\xc5\xa1\xc4\x85 pasiek\xc4\x97 b\xc5\xabdamas a\xc5\xa1tuntoje vietoje._NEWLINE_Kanadoje Kimis kvalifikavosi ketvirtas, fin\xc5\xa1\xc4\x85 kirto penktas. Jo komandos draugui Felipe Massa buvo parodyta juoda v\xc4\x97liava (diskvalifikuoja pilot\xc4\x85 i\xc5\xa1 lenktyni\xc5\xb3). Ferrari pilotai nesugeb\xc4\x97jo aplenkti tais metais lyderiavusi\xc5\xb3 McLaren pilot\xc5\xb3 JAV GP. Kimis fini\xc5\xa1avo 4 u\xc5\xbe Felipe Massa, kuris fini\xc5\xa1\xc4\x85 kirto 3-oje vietoje_NEWLINE_Indianapolyje Kimis fini\xc5\xa1avo tik ketvirtas, nors buvo \xc5\xbeymiai greitesnis u\xc5\xbe savo komandos draug\xc4\x85. Pranc\xc5\xabzijoje Kimis \xc4\xafrod\xc4\x97, kad kova d\xc4\x97l titulo dar nebaigta, kirsdamas fini\xc5\xa1o linij\xc4\x85 pirmas Silverstone. Kimis taip pat laim\xc4\x97jo Belgijoje ir Kinijoje._NEWLINE_Laim\xc4\x97j\xc4\x99s paskutin\xc4\xaf etap\xc4\x85 Brazilijos Grand Prix ir surink\xc4\x99s 110 ta\xc5\xa1k\xc5\xb3, i\xc5\xa1kovojo F1 pasaulio \xc4\x8dempiono titul\xc4\x85, nors prie\xc5\xa1 lenktynes buvo nuo pirmaujan\xc4\x8dio Lewis Hamilton atsilik\xc4\x99s net 7 ta\xc5\xa1kais. Pastarajam tereik\xc4\x97jo u\xc5\xbeimti Kimio pergal\xc4\x97s atveju penkt\xc4\x85 viet\xc4\x85 ir jis b\xc5\xabt\xc5\xb3 tap\xc4\x99s jauniausiu Formul\xc4\x97s 1 \xc4\x8dempionu.\n_START_SECTION_\n2008\n_START_PARAGRAPH_\nNauj\xc4\x85j\xc4\xaf sezon\xc4\x85 Kimi t\xc4\x99s\xc4\x97 Ferrari komandoje. Antrajame etape Malaizijoje peln\xc4\x97 pirm\xc4\x85j\xc4\x85 pergal\xc4\x99 naujame sezone. Ispanijos GP metu v\xc4\x97l peln\xc4\x97 pergal\xc4\x99, o pra\xc4\x97jus penkiems etapams jis buvo pirmoje pilot\xc5\xb3 \xc4\xafskaitoje su 35 ta\xc5\xa1kais._NEWLINE_Monako GP metu, po labai permaining\xc5\xb3 oro s\xc4\x85lyg\xc5\xb3 startav\xc4\x99s antroje vietoje, fini\xc5\xa1uoti sugeb\xc4\x97jo tik devintas._NEWLINE_2008\xc2\xa0m. Kanados GP ketvirtadienio (2008\xc2\xa0m. bir\xc5\xbeelio 5 d.) spaudos konferencijoje Raikonenas parei\xc5\xa1k\xc4\x97, kad dar n\xc4\x97ra apsisprend\xc4\x99s d\xc4\x97l savo ateities. Jis neatmet\xc4\x97 galimyb\xc4\x97s, jog po 2009 met\xc5\xb3 sezono (baigiasi sutartis su Scuderia Ferrari) gali baigti savo karjer\xc4\x85 Formul\xc4\x97s 1 lenktyn\xc4\x97se._NEWLINE_Pranc\xc5\xabzijos GP Kimi R\xc3\xa4ikk\xc3\xb6nen 5-t\xc4\x85 kart\xc4\x85 paeiliui tapo grei\xc4\x8diausio rato \xe2\x80\x9esavininku\xe2\x80\x9c. Tok\xc4\xaf rezultat\xc4\x85 buvo pasiek\xc4\x99s ir Michael Schumacher 2004\xc2\xa0m. sezone. Rekordas (6) priklauso ital\xc5\xb3 pilotui Alberto Ascari._NEWLINE_Po 4 lenktyni\xc5\xb3: Europos GP , Belgijos GP , Italijos GP ir Singap\xc5\xabro GP, kuriose Kimi Raikonenas nepeln\xc4\x97 ta\xc5\xa1k\xc5\xb3, suomis palaidojo viltis kovoti d\xc4\x97l \xc4\x8dempiono titulo 2008 met\xc5\xb3 Formul\xc4\x97s 1 sezone. Paskutiniuose trijuose sezono etapuose jis fini\xc5\xa1avo tre\xc4\x8dias (75 ta\xc5\xa1kai) ir taip pakilo \xc4\xaf tre\xc4\x8di\xc4\x85 galutin\xc4\x97s \xc4\xafskaitos viet\xc4\x85, aplenkdamas Robert Kubica.\n_START_SECTION_\n2009\n_START_PARAGRAPH_\nPo techninio Formul\xc4\x97s 1 reglamento poky\xc4\x8di\xc5\xb3 2009\xc2\xa0m. Ferrari komanda prarado tur\xc4\x97t\xc4\x85 lyder\xc4\x97s pozicij\xc4\x85. Pirmuosius sezono ta\xc5\xa1kus Kimi Raikonenas i\xc5\xa1kovojo ketvirtajame sezono etape Bahreine. Monake lenktyninkas fini\xc5\xa1avo tre\xc4\x8dias ir pirm\xc4\x85 kart\xc4\x85 sezone u\xc5\xbelipo ant nugal\xc4\x97toj\xc5\xb3 pakylos. Daug s\xc4\x97kmingiau suomiui susiklost\xc4\x97 antroji sezono pus\xc4\x97, Kimiui ketveriose lenktyn\xc4\x97se i\xc5\xa1 eil\xc4\x97s pavyko fini\xc5\xa1uoti pirmajame trejetuke: Vengrijoje Raikonenas liko antras, Europos did\xc5\xbeiojo prizo lenktyn\xc4\x97se Valensijoje tre\xc4\x8dias, Belgijoje jis i\xc5\xa1kovojo pergal\xc4\x99, o Italijoje v\xc4\x97l liko tre\xc4\x8dias. I\xc5\xa1 viso per sezon\xc4\x85 Kimi Raikonenas surinko 48 ta\xc5\xa1kus ir galutin\xc4\x97je pilot\xc5\xb3 rikiuot\xc4\x97je u\xc5\xbe\xc4\x97m\xc4\x97 \xc5\xa1e\xc5\xa1t\xc4\x85 viet\xc4\x85. Po \xc5\xa1io sezono Ferrari prane\xc5\xa1\xc4\x97, kad suomis paliks komand\xc4\x85, nors ir tur\xc4\x97jo sutart\xc4\xaf dar vienam sezonui.\n_START_SECTION_\nPasaulio ralio \xc4\x8dempionatas (2009\xe2\x80\x932011)\n_START_PARAGRAPH_\nPasitrauk\xc4\x99s i\xc5\xa1 Ferrari ekipos, suomis prad\xc4\x97jo savo karjer\xc4\x85 pasaulio ralio \xc4\x8dempionate. I\xc5\xa1 viso per trejus metus Kimi lenktyniavo Citro\xc3\xabn Junior Team ir ICE 1 Racing komandose, dalyvavo 21 ralyje, surinko 59 ta\xc5\xa1kus ir peln\xc4\x97 vien\xc4\x85 etapo pergal\xc4\x99.\n_START_SECTION_\nNASCAR (2011)\n_START_PARAGRAPH_\n2011\xc2\xa0m. kovo 29 d. buvo prane\xc5\xa1ta, kad suomis i\xc5\xa1bandys savo j\xc4\x97gas NASCAR Camping World Truck Series \xc4\x8dempionate. Suomis dalyvavo tik vienose NASCAR lenktyn\xc4\x97se \xe2\x80\x9eTop Gear 300\xe2\x80\x9c. kurios vyko gegu\xc5\xbe\xc4\x97s m\xc4\x97nes\xc4\xaf. Kimi fini\xc5\xa1avo 27-tas ir peln\xc4\x97 vien\xc4\x85 \xc4\xafskaitin\xc4\xaf ta\xc5\xa1k\xc4\x85.\n_START_SECTION_\n2012\n_START_PARAGRAPH_\n2011\xc2\xa0m. lapkri\xc4\x8dio 29 d. buvo oficialiai patvirtinta, kad suomis sugr\xc4\xaf\xc5\xa1 \xc4\xaf Formul\xc4\x97s 1 lenktynes Lotus GP-Renault ekipoje. K. Raikkonen su ekipa pasira\xc5\xa1\xc4\x97 dvej\xc5\xb3 met\xc5\xb3 sutart\xc4\xaf._NEWLINE_2012\xc2\xa0m. vasario 23-24 dienomis suomis dalyvavo priva\xc4\x8diuose bandymuose su 2010 m. sezone naudotu Renault automobiliu laikinojoje Valensijos trasoje. Tokiu b\xc5\xabdu Kimi sugr\xc4\xaf\xc5\xbeo prie Formul\xc4\x97s 1 automobilio vairo po dvej\xc5\xb3 met\xc5\xb3 pertraukos. Tiek lenktynininkas, tiek komanda liko patenkinta bandymais._NEWLINE_Sezono metu suomis buvo konkurencingas ir per 20 lenktyni\xc5\xb3 6 kartus fini\xc5\xa1avo ant apdovanojim\xc5\xb3 pakylos bei peln\xc4\x97 vien\xc4\x85 pergal\xc4\x99 Abu Dabio GP. Surink\xc4\x99s 207 ta\xc5\xa1kus, K. Raikonenas lenktyninink\xc5\xb3 \xc4\xafskaitoje liko tre\xc4\x8dias.\n_START_SECTION_\n2013\n_START_PARAGRAPH_\nPirmose 2013 m. sezono lenktyn\xc4\x97se Australijoje K. Raikonenas, startav\xc4\x99s i\xc5\xa1 7 vietos, d\xc4\x97l tinkamai parinktos strategijos peln\xc4\x97 pergal\xc4\x99. V\xc4\x97liau sezone suomis dar 7 kartus fini\xc5\xa1avo ant podiumo, ta\xc4\x8diau galutin\xc4\x97je \xc4\xafskaitoje liko penktas su 183 ta\xc5\xa1kais.\n_START_SECTION_\n2014\n_START_PARAGRAPH_\n2013\xc2\xa0m. rugs\xc4\x97jo 11 d. buvo paskelbta, kad K. Raikkonen pasira\xc5\xa1\xc4\x97 dvej\xc5\xb3 met\xc5\xb3 sutart\xc4\xaf su Ferrari ekipa._NEWLINE_Pirmoji 2014\xc2\xa0m. sezono pus\xc4\x97 buvo nuvilianti ir tik Belgijos GP, pasirinkus tinkam\xc4\x85 strategij\xc4\x85, jis fini\xc5\xa1avo ketvirtas\xc2\xa0\xe2\x80\x93 tai buvo pirmas kartas sezone, kai suomis fini\xc5\xa1avo auk\xc5\xa1\xc4\x8diau u\xc5\xbe komandos draug\xc4\x85 Fernando Alonso.\n_START_SECTION_\n2015\n_START_PARAGRAPH_\n2015\xc2\xa0m. sezone suomis tris kartus fini\xc5\xa1avo ant podiumo. Geriausi\xc4\x85 pozicij\xc4\x85 jis pasiek\xc4\x97 Bahreino GP, kur fini\xc5\xa1avo antras. Galutin\xc4\x97je \xc4\xafskaitoje K. Raikkonen liko ketvirtas, nuo komandos draugo Sebastian Vettel atsilik\xc4\x99s net 128 ta\xc5\xa1kais.\n_START_SECTION_\n2016\n_START_PARAGRAPH_\n2016\xc2\xa0m. pirmoje sezono pus\xc4\x97je suomis 4 kartus fini\xc5\xa1avo ant podiumo, ta\xc4\x8diau antroje pus\xc4\x97je rezultatai suprast\xc4\x97jo. K. Raikkonenas sezon\xc4\x85 baig\xc4\x97 su 186 ta\xc5\xa1kais ir u\xc5\xbe\xc4\x97m\xc4\x97 6 viet\xc4\x85 galutin\xc4\x97je \xc4\xafskaitoje. Jo komandos draugas S. Vettelis liko 4 vietoje.\n_START_SECTION_\n2017\n_START_PARAGRAPH_\n2017 m. sezone Ferrari ekipa smarkiai patobulino savo bolid\xc4\x85 ir gerino rezultatus. Suomis peln\xc4\x97 3 viet\xc4\x85 Rusijoje bei antr\xc4\x85 viet\xc4\x85 Monake. \xc5\xa0iose lenktyn\xc4\x97se Kimis startavo i\xc5\xa1 pole pozicijos.'